[{"text_idx": "#000000", "text": "Me ei ennusta tulevikku, me loome seda!"}, {"text_idx": "#000001", "text": "See teave kujutab endast Clevon AS-i ja/vo\u0303i Clevon Investors AS-i aktsiate reklaami ega ole ka\u0308sitletav soovitusena vo\u0303i u\u0308leskutsena aktsiaid osta vo\u0303i ma\u0308rkida."}, {"text_idx": "#000002", "text": "Clevon AS-i aktsiate emitendi a\u0308rinimi on Clevon AS ja see on registreeritud Eesti a\u0308riregistris registrikoodiga 16472103. Enne kui investor teeb investeerimisotsuse (kas osta Clevon AS-i aktsiaid vo\u0303i mitte), peab ta lugema la\u0308bi aktsiaseltsi ametlikus kirjelduses sisalduva informatsiooni ja muu Clevon AS-i poolt bo\u0308rsisu\u0308steemi kaudu avaldatud informatsiooni. Clevon AS-i aktsiate avalik pakkumine viidi la\u0308bi u\u0308ksnes Eestis juhindudes Euroopa Parlamendi ja no\u0303ukogu ma\u0308a\u0308ruse (EL) 2017/1129 (\u201eProspektima\u0308a\u0308rus\u201c) artikli 3 lo\u0303ike 2 punktis b) ja Eesti Vabariigi va\u0308a\u0308rtpaberituruseaduse (VPTS) paragrahvi 15 lo\u0303ikes 1 sa\u0308testatust, mille kohaselt ei pea avalikustama avaliku pakkumise prospekti juhul, kui va\u0308a\u0308rtpaberite avaliku pakkumise koguva\u0308a\u0308rtus on kuni 5 miljonit eurot va\u0308a\u0308rtpaberite pakkumise u\u0308heaastase ajavahemiku jooksul. Clevon AS-i aktsiaid ei pakuta u\u0308heski teises jurisdiktsioonis. Clevon AS ei ole astunud ega kavatse astuda u\u0308htegi sammu aktsiate, pakkumise vo\u0303i ettevo\u0303tte kirjelduse registreerimiseks vo\u0303i ettevo\u0303tte kirjelduse vo\u0303i aktsiate levitamise lubamiseks mis tahes jurisdiktsioonis peale Eesti."}, {"text_idx": "#000003", "text": "Clevon Investors AS-i aktsiate emitendi a\u0308rinimi on Clevon Investors AS ja see on registreeritud Eesti a\u0308riregistris registrikoodiga 16686123. Enne kui potentsiaalne investor (st olemasolev Clevon AS-i aktsiona\u0308r) teeb investeerimisotsuse (kas ma\u0308rkida Clevon Investors AS-i aktsiaid vo\u0303i mitte), peab ta lugema la\u0308bi aktsiaseltsi poolt koostatud pakkumise teabedokumendis sisalduva informatsiooni. Clevon Investors AS-i aktsiate avalik pakkumine viiakse la\u0308bi u\u0308ksnes Eestis juhindudes Prospektima\u0308a\u0308ruse artikli 3 lo\u0303ike 2 punktis b) ja VPTS paragrahvi 15 lo\u0303ikes 1 sa\u0308testatust, mille kohaselt ei pea avalikustama avaliku pakkumise prospekti juhul, kui va\u0308a\u0308rtpaberite avaliku pakkumise koguva\u0308a\u0308rtus on kuni 5 miljonit eurot va\u0308a\u0308rtpaberite pakkumise u\u0308heaastase ajavahemiku jooksul. Clevon Investors AS-i aktsiate pakkumise teabedokument on koostatud vastavalt VPTS paragrahvi 15 lo\u0303ikes 6 ja Rahandusministri 21.02.2022. a ma\u0308a\u0308ruses nr 7 \u201eNo\u0303uded va\u0308a\u0308rtpaberite pakkumise teabedokumendile\u201c sa\u0308testatule. Teabedokumendi na\u0308ol ei ole tegu prospektiga Prospektima\u0308a\u0308ruse ega VPTS-i mo\u0303istes. Clevon Investors AS-i aktsiaid ei pakuta u\u0308heski teises jurisdiktsioonis. Clevon Investors AS ei ole astunud ega kavatse astuda u\u0308htegi sammu aktsiate, pakkumise vo\u0303i teabedokumendi registreerimiseks vo\u0303i teabedokumendi vo\u0303i aktsiate levitamise lubamiseks mis tahes jurisdiktsioonis peale Eesti."}, {"text_idx": "#000006", "text": "Clevon on kiiresti arenev start-up ettevo\u0303tte, mis vajab oma po\u0303hitoote ehk mehitamata ja teleopereeritava so\u0303iduki CLEVON 1 ning selles sisalduva tehnoloogia arenduseks ja so\u0303iduki turustamiseks pidevalt ta\u0308iendavat kapitali."}, {"text_idx": "#000007", "text": "Maailma su\u0308ndmustest (eelko\u0303ige so\u0303da Ukrainas, inflatsioon, intressima\u0308a\u0308rade to\u0303us, investorite riskiisu va\u0308henemine) tingituna on finantsturgudel tekkinud pessimistlik olukord, misto\u0303ttu Clevoni poolt edukas ta\u0308iendava kapitali avalikult kaasamine praegu ja ja\u0308rgmistes raha kaasamise ringides on a\u0308a\u0308rmiselt va\u0308heto\u0303ena\u0308oline."}, {"text_idx": "#000008", "text": "Clevon on juba pikemat aega otsinud potentsiaalseid investoreid First North-i va\u0308liselt. Sellisteks investoriteks on riskikapitali investorid, Clevoni potentsiaalsed kliendid ja teised start-up ettevo\u0303tted, kellega su\u0308nergias on vo\u0303imalik CLEVON 1 so\u0303idukit edasi arendada."}, {"text_idx": "#000009", "text": "Suhtlus potentsiaalsete investoritega on na\u0308idanud, et selleks, et neilt edasiseks arenduseks kapitali kaasata, peab Clevon First North-ilt lahkuma."}, {"text_idx": "#000011", "text": "Investeeringute eeldusena First North-ilt lahkumist po\u0303hjendatakse peamiselt sellega, et potentsiaalsete investorite investeerimispoliitikates on seatud piirangud, mis ei luba neil investeerida avalikesse ettevo\u0303tetesse. Selline piirang on erinevatele riskikapitali fondidele, eriti neile, mis on kaasanud vahendeid na\u0308iteks EBRD-lt vo\u0303i EIF-ilt, tavapa\u0308rane."}, {"text_idx": "#000012", "text": "Lisaks on takistuseks First North-il olekuga kaasnevad info avalikustamise no\u0303uded, suurematele investoritele eeliso\u0303iguste andmise o\u0303iguslik keerukus (nt juhtkonna liikmete ma\u0308a\u0308ramise vo\u0303i veto o\u0303igustega seotud piirangud) ning ettevo\u0303tte va\u0308a\u0308rtuse so\u0303ltuvus First North-il kauplemisel kujunevast va\u0308a\u0308rtusest."}, {"text_idx": "#000013", "text": "Clevon Investors AS kui emaettevo\u0303tja poolt kapitali kaasamine ei ole samuti osutunud edukaks po\u0303hjusel, et rahvusvahelistele investoritele on mitmetasandiline kontserni struktuur raskesti mo\u0303istetav. Samuti la\u0308htuvad investorid eelko\u0303ige tehingu majanduslikust sisust ning vaatavad kontserni struktuurist la\u0308bi, misto\u0303ttu on avaliku ettevo\u0303ttega kaasnevad piirangud samuti kohalduvad."}, {"text_idx": "#000014", "text": "Clevoni va\u0308ikeaktsiona\u0308ride huvides ei ole kindlasti ka Clevoni ta\u0308iendavalt kaasatava raha abil la\u0308biviidava arendustegevuse u\u0308leviimine Clevon Investors AS tasemele."}, {"text_idx": "#000015", "text": "Kui Clevon kohe vajalikku kapitali ei kaasa, siis esineb va\u0308ga suur risk, et Clevoni a\u0308rimudelit ei suudeta edasi arendada, Clevon muutub maksejo\u0303uetuks ning on sunnitud oma tegevuse senisel kujul la\u0308hiajal lo\u0303petama."}, {"text_idx": "#000016", "text": "Siinjuures on oluline ro\u0303hutada, et Clevoni a\u0308rimudel on endiselt arendatav ning sellel on kindlasti olemas suur potentsiaal o\u0303nnestumiseks, kuid kuna tegemist on suuri ressursse vajava a\u0308rimudeliga, siis selle edasiseks arenduseks on pidevalt vaja ta\u0308iendavat rahastust. Kui see rahastus leitakse, siis muid ilmselgeid takistusi Clevoni a\u0308rimudeli edasiseks arenduseks ei eksisteeri. Seeto\u0303ttu on eelkirjeldatud rahaliste raskuste risk hallatav ta\u0308iendava kapitali kaasamise kaudu."}, {"text_idx": "#000017", "text": "Clevon noteeris oma aktsiad First North-il 28. juunil 2022 u\u0308lema\u0308rgitud esmasel avalikul pakkumisel (edaspidi IPO), meelitades ligi uusi investoreid ning pannes aluse oma a\u0308riplaani ja kasvustrateegia elluviimisele. IPO eesma\u0308rk oli kaasata rahalisi vahendeid tulevikuplaanide elluviimiseks, enneko\u0303ike enda tegevuse edasiarendamiseks, sealhulgas tootearenduseks, uute teenuste turule toomiseks, uute projektide alustamiseks ning tegevuse rahvusvaheliseks muutmiseks. IPO-ga loodeti suurendada finantsvo\u0303imekust ja vo\u0303imekust vajadusel kaasata ta\u0308iendavat kapitali, samal ajal kasvatades aktsiona\u0308ride aktsiate va\u0308a\u0308rtust ja parandades kaubeldavust."}, {"text_idx": "#000018", "text": "Otsus Clevoni aktsiatega First North-il kauplemise lo\u0303petamiseks ja\u0308rgneb aktsia va\u0308a\u0308rtuse va\u0308ga tugeva languse perioodile, mis on muutnud Clevonil keeruliseks First North-il noteerimise eesma\u0308rkide ta\u0308itmise."}, {"text_idx": "#000019", "text": "First North-il aktsiate noteerimine ei ole kaasa toonud soovitud mahus aktsiate kaubeldavuse parandamist ja va\u0308a\u0308rtuse kasvu. Seeto\u0303ttu ei ole ka Clevoni to\u0308o\u0308tajatele va\u0308ljastatud aktsiaoptsioonid piisavalt motiveerivad, mis toob omakorda kaasa palgakulude kasvu."}, {"text_idx": "#000020", "text": "Ta\u0308iendavalt on la\u0308bira\u0308a\u0308kimiste ka\u0308igus potentsiaalsete strateegiliste investoritega on selgunud, et muutunud makromajanduslikus keskkonnas ei ole vo\u0303imalik ta\u0308iendavaid vahendeid kaasata ainult strateegilistelt investoritelt. Strateegilised investorid soovivad praeguses olukorras teha investeeringuid ettevo\u0303tetesse u\u0308ksnes koos finantsinvestoritega, kelleks on peamiselt riskikapitali investorid, vo\u0303i ettevo\u0303tetesse, millesse on varasemalt finantsinvestorid juba investeerinud. Riskikapitali investorid ei soovi paraku teha investeeringuid avalikesse ettevo\u0303tetesse, mis ongi muutnud ta\u0308iendava kapitali kaasamise Clevoni jaoks sisuliselt vo\u0303imatuks."}, {"text_idx": "#000021", "text": "Praegune olukord on muutnud Seltsil keeruliseks First North-il noteerimise eesma\u0308rkide ta\u0308itmise. Lisaks eeldab Clevoni juhtkond, et First North-ilt lahkumine toob kaasa ma\u0308rkimisva\u0308a\u0308rse kulude kokkuhoiu ja tugevdab, la\u0308bi raha suunamise arendustegevusse alust Seltsi ja\u0308tkuvale ambitsioonile kasvatada aktsiona\u0308ride aktsiate va\u0308a\u0308rtust."}, {"text_idx": "#000023", "text": "Clevon on sellises arengufaasis, kus kogu vaba kapital on suunatud ettevo\u0303tte a\u0308ritegevusse. Clevoni potentsiaalsed uued investorid soovivad panustada ettevo\u0303tte kasvu, mitte senistele aktsiona\u0308ridele va\u0308ljumise vo\u0303imaluse pakkumisse. Clevon Investors AS on pikema aja jooksul pu\u0308u\u0308dnud leida investoreid, kes oleksid valmis rahastama va\u0308ikeaktsiona\u0308ride va\u0308ljaostu, kuid see ei ole o\u0303nnestunud."}, {"text_idx": "#000024", "text": "Nii Clevoni juhtkond kui ka suuremad investorid usuvad ja\u0308tkuvalt Clevoni edusse."}, {"text_idx": "#000025", "text": "Edu kinnituseks on eelko\u0303ige Clevoni viimase aja saavutused nii Euroopas, kus on alustatud mitmeid pilootprojekte suuremate kulleriteenuse ja jaekaubanduse ettevo\u0303tetega, nagu DHL ning Euronics Eestis, IKI ja LastMile Leedus, Colruyt Belgias, kui ka USA-s, kus Texases asutati Clevoni tu\u0308taru\u0308hing ja alustati aktiivselt CLEVON 1 so\u0303iduki tutvustamisega ja testimisega."}, {"text_idx": "#000026", "text": "Clevoni juhtkond usub, et Clevoni toodete edukas mu\u0308u\u0308k on vo\u0303imalik. Edukate pilootprojektide tulemusena on Clevonil ka esimesed maksvad kliendid. La\u0308himas ja keskmises perspektiivis kaasatavate rahaliste vahendite eest on Clevonil plaanis toota ligikaudu 50 000 so\u0303idukit, mille vastu on turul ma\u0308rkimisva\u0308a\u0308rne huvi."}, {"text_idx": "#000027", "text": "Paralleelselt ka\u0308ivad Clevonil la\u0308bira\u0308a\u0308kimised paljude potentsiaalsete klientidega u\u0308le maailma uute pilootprojektide ka\u0308ivitamiseks."}, {"text_idx": "#000028", "text": "Clevoni arendus- ja mu\u0308u\u0308gitegevus on la\u0308inud siiani plaanipa\u0308raselt vo\u0303i isegi esialgsetest prognoosidest paremini. Erandiks on raha kaasamise plaanid. See vo\u0303imaldab eeldada, et ta\u0308iendava kapitali kaasamisel o\u0303nnestub la\u0308himatel aastatel Clevoni tooteid, teenuseid ja a\u0308rimudelit edasi arendada ning ettevo\u0303tte va\u0308a\u0308rtust suurendada."}, {"text_idx": "#000030", "text": "Seega on First North-ilt lahkumine investorite huvides, et nende aktsiate va\u0308a\u0308rtus sa\u0308iliks ja seda oleks tulevikus vo\u0303imalik kasvatada."}, {"text_idx": "#000031", "text": "Pa\u0308rast First North-ilt lahkumist on plaanis Clevoni ja praegu u\u0308leja\u0308a\u0308nud aktsiona\u0308re koondava Clevon Investors AS u\u0308hinemine, mille tulemusel satuvad ko\u0303ik Clevoni investorid ka formaalselt vo\u0303rdsesse positsiooni. First North-ilt lahkumist ei kasutata mitte mingi eelise saamiseks. Lahkumise eesma\u0308rgiks on vajalikus mahus ta\u0308iendava kapitali kaasamise vo\u0303imaldamine, mis on ko\u0303igi Clevoni aktsiona\u0308ride u\u0308hine huvi, mitte aktsiona\u0308ride ebavo\u0303rdne kohtlemine."}, {"text_idx": "#000032", "text": "Clevoni aktsiad ja\u0308a\u0308vad endiselt vabalt vo\u0303o\u0303randatavaks. Clevonil on ainult u\u0308hte liiki aktsiad. Pa\u0308rast Clevoni aktsiatega First North-il kauplemise lo\u0303petamist on va\u0308ikeaktsiona\u0308ridel vo\u0303imalik oma aktsiaid vo\u0303o\u0303randada nii enda poolt vabalt valitud isikutele kui ka Clevoni olemasolevatele ja tulevastele investoritele, kes soovivad to\u0303ena\u0308oliselt neile kuuluvat osalust Clevonis suurendada."}, {"text_idx": "#000033", "text": "Vo\u0303imaliku tulevikus toimuva aktsiate enamuse mu\u0308u\u0308gi korral vo\u0303imalikule strateegilisele suurinvestorile on va\u0308ikeaktsiona\u0308ridel samuti vo\u0303imalik oma aktsiad realiseerida. Clevonil on plaanis la\u0308hitulevikus u\u0308hineda Clevon Investors AS-ga. Clevon plaanib laiendada ko\u0303igile Clevoni va\u0308ikeaktsiona\u0308ridele Clevon Investors AS po\u0303hikirjaga va\u0308ikeaktsiona\u0308ridele antud kaasamu\u0308u\u0308gio\u0303igust olukorraks, kus mu\u0308u\u0308akse enam kui 50% aktsiatest."}, {"text_idx": "#000034", "text": "Clevoni juhtkond on seadnud eesma\u0308rgiks pikemas perspektiivis aktsiate uuesti bo\u0308rsil noteerimise, et Clevoni investoritel oleks vo\u0303imalik investeeringust headel tingimustel va\u0308ljuda ja suurendada aktsiate likviidsust ning kaubeldavust."}, {"text_idx": "#000035", "text": "Clevoni aktsiona\u0308rid ei pea seoses First North-ilt lahkumise protsessiga mitte midagi tegema ja aktsiona\u0308rid ja\u0308a\u0308vad Clevoni aktsiona\u0308rideks ka pa\u0308rast taotluse rahuldamist noteerimisorgani poolt."}, {"text_idx": "#000036", "text": "Clevoni aktsiona\u0308ridel ei ole vo\u0303imalik vahetada oma aktsiad First North-ilt lahkumise protsessi ka\u0308igus Clevon Investors AS-i aktsiate vastu kuivo\u0303rd aktsiate vo\u0303imalik vahetus toimub Clevoni ja Clevon Investors AS kavandatava u\u0308hinemise ka\u0308igus."}, {"text_idx": "#000037", "text": "Clevon esitas aktsiona\u0308ridele 25.07.2023 otsuse eelno\u0303u aktsiona\u0308ride otsuse vastuvo\u0303tmiseks ilma koosolekut kokku kutsumata, mille osas on aktsiona\u0308ridel vo\u0303imalik avaldada enda seisukoht kuni 01.08.2023 kella 18:00-ni. Kavandatav otsus on lo\u0303petada Clevoni aktsiatega kauplemise Nasdaq Tallinn AS-i poolt hallatavas mitmepoolses kauplemissu\u0308steemis First North. Clevoni aktsiatega First North-il kauplemise lo\u0303petamise otsuse vastuvo\u0303tmiseks on vajalik, et poolt ha\u0308a\u0308letaks kaks kolmandikku Clevoni aktsiona\u0308ride ko\u0303igist ha\u0308a\u0308ltest."}, {"text_idx": "#000038", "text": "Kui aktsiona\u0308rid otsuse vastu vo\u0303tavad, taotleb Clevon First North-ilt Clevoni aktsiatega kauplemise lo\u0303petamist. Clevoni aktsiatega kauplemise lo\u0303petamise otsus iseenesest ei too kaasa automaatset aktsiatega kauplemise lo\u0303ppemist. Selleks on ta\u0308iendavalt vajalik Nasdaq Tallinn AS-i noteerimisorgani poolt kauplemise lo\u0303petamise taotluse rahuldamine."}, {"text_idx": "#000039", "text": "Nasdaq Tallinn AS noteerimisorgan teeb otsuse kauplemise lo\u0303petamise taotluse rahuldamise vo\u0303i tagasilu\u0308kkamise kohta u\u0308he kuu jooksul alates vastava taotluse esitamisest, kuid teatud juhtudel vo\u0303ib see pikeneda kolme kuuni."}, {"text_idx": "#000040", "text": "Pa\u0308rast Clevoni avalduse rahuldamist aktsiatega kauplemise lo\u0303petamiseks, on Clevoni aktsiad ja\u0308tkuvalt kaubeldavad kuni Nasdaq Tallinn AS-i poolt ma\u0308a\u0308ratud viimase kauplemispa\u0308evani. Pa\u0308rast viimast kauplemispa\u0308eva kustutatakse Clevoni aktsiad First North-i kauplemissu\u0308steemist. Clevon avaldab bo\u0308rsiteate seoses First North-ilt lahkumise avalduse esitamisega Nasdaq Tallinn AS-ile ning sellele ja\u0308rgnevalt pa\u0308rast noteerimisorgani heakskiidu saamist ja viimase kauplemispa\u0308eva ma\u0308a\u0308ramist."}, {"text_idx": "#000041", "text": "Clevoni aktsiatega kauplemise lo\u0303petamine First North-il ta\u0308hendab, et Clevoni aktsiatega kauplemiseks ei ole enam aktiivset turgu. Selle asemel toimuvad Clevoni aktsiatega tehtavad tulevased tehingud bo\u0308rsiva\u0308liselt. Seega va\u0308heneb Clevoni aktsiate likviidsus. See ta\u0308hendab ka seda, et Clevoni aktsiate ostmine ja mu\u0308u\u0308mine muutub keerulisemaks ning Clevoni aktsiatega tehingute tegemiseks vo\u0303ib vaja minna o\u0303igusabi, mida bo\u0308rsiva\u0308liste tehingute osapooled peavad ise finantseerima."}, {"text_idx": "#000042", "text": "First North-ilt lahkumisel ei kehti Clevoni jaoks enam turukuritarvituse ma\u0308a\u0308ruse avalikustamiskohustused ja muud reeglid, mis kehtivad First North-il kauplemisele vo\u0303etud ettevo\u0303tetele. Clevonile kohalduvad endiselt a\u0308riseadustikust ja raamatupidamise seadusest tulenevad no\u0303uded."}, {"text_idx": "#000044", "text": "Selleks logige sisse oma internetipanka alamjaotusse, kus on tegemist va\u0308a\u0308rtpaberitehingutega. Internetipangast on vo\u0303imalik leida tehingu tegemise juhised."}, {"text_idx": "#000045", "text": "Kui Clevoni aktsiad asuvad Swedbankis avatud va\u0308a\u0308rtpaberikontol, siis tuleb valida paremal u\u0308leval menu\u0308u\u0308st Kogumine, investeerimine > Va\u0308a\u0308rtpaberid> Korporatiivsed su\u0308ndmused, Pakkumised ning leida sealt info Clevoni aktsia kohta."}, {"text_idx": "#000046", "text": "Seeja\u0308rel, kui sisselogimine ja vajaliku menu\u0308u\u0308 leidmine o\u0303nnestus, tuleb ta\u0308ita ma\u0308rkimiskorraldus Clevon aktsiate kohta ning autoriseerida see panga poolt no\u0303utavate autoriseerimisvahenditega. Ma\u0308rkimiskorralduses tuleb ma\u0308rkida soovitud aktsiate kogus ning u\u0308hikuhinnaks ma\u0308rkida 0 eurot."}, {"text_idx": "#000047", "text": "Kui Clevoni aktsiad asuvad SEB-s avatud va\u0308a\u0308rtpaberikontol, siis tuleb valida menu\u0308u\u0308s Investeerimine> Tehingud> Tehingud teise isikuga ning leida sealt info Clevon aktsia kohta."}, {"text_idx": "#000048", "text": "Kui Clevoni aktsiad asuvad LHV Pangas avatud va\u0308a\u0308rtpaberikontol, siis tuleb vasakpoolses menu\u0308u\u0308s valida Raha kasvatamine> Korporatiivsed su\u0308ndmused ning leida sealt info Clevoni aktsia kohta."}, {"text_idx": "#000049", "text": "Clevon AS aktsiona\u0308ride otsuse korrigeeritud protokolli teade (2023.08.01)"}, {"text_idx": "#000051", "text": "Clevon AS aktsiona\u0308ride otsused (Majandusaasta aruanne) (2023.07.28)"}, {"text_idx": "#000052", "text": "Clevon Ha\u0308a\u0308letusprotokoll-Record of Voting (2023.07.28)"}, {"text_idx": "#000053", "text": "Clevon AS aktsiona\u0308ride otsuste vastuvo\u0303tmine koosolekut kokku kutsumata (2023.07.25)"}, {"text_idx": "#000054", "text": "Clevon AS adoption of shareholders resolutions without convening a meeting (2023.07.25)"}, {"text_idx": "#000056", "text": "Parandusteade: Clevon AS aktsiona\u0308ride otsuste vastuvo\u0303tmine koosolekut kokku kutsumata (2023.07.05)"}, {"text_idx": "#000058", "text": "Correction: Clevon AS adoption of shareholders resolutions without convening a meeting (2023.07.05)"}, {"text_idx": "#000064", "text": "Clevon AS aktsiona\u0308ride otsuste vastuvo\u0303tmine koosolekut kokku kutsumata (2022.11.18):"}, {"text_idx": "#000065", "text": "Cleveron Mobility AS aktsiona\u0308ride otsuste vastuvo\u0303tmine koosolekut kokku kutsumata (2022.11.18)"}, {"text_idx": "#000068", "text": "Cleveron Mobility AS adoption of shareholders resolutions without convening a meeting (2022.11.18)"}, {"text_idx": "#000072", "text": "Clevon AS auditeeritud konsolideeritud aastaaruanne 2022"}, {"text_idx": "#000073", "text": "Clevon AS 2022 audited consolidated annual report"}, {"text_idx": "#000074", "text": "Auditeerimata vahearuanne perioodi kohta, mis lo\u0303ppes 30. juuni 2022"}, {"text_idx": "#000079", "text": "Aktsiona\u0308ride kirjalike otsuste vastuvo\u0303tmine 06.06.2022"}, {"text_idx": "#000080", "text": "Clevon on robootiliste pakiautomaatide tootjast Cleveronist va\u0308lja kasvanud ettevo\u0303te. Clevon tegeleb isejuhtivate so\u0303idukite tehnoloogia arendamisega."}, {"text_idx": "#000081", "text": "Ettevo\u0303tte eesma\u0308rk on muuta pakkide ka\u0308ttesaamine veel paindlikumaks, soodsamaks ja keskkonnasa\u0308a\u0308stlikumaks."}, {"text_idx": "#000082", "text": "Clevonis on u\u0308le 90 to\u0308o\u0308taja ja meeskond kasvab."}, {"text_idx": "#000084", "text": "u\u0308le 25 aasta tootmisprotsesside juhtimises;\nu\u0308le 20 aasta viimase miili tarne probleemide lahendamises;\nu\u0308le 10 aasta robotite ja riistvara arendamises;\nu\u0308le 5 aasta autoto\u0308o\u0308stuse insenerilahenduste va\u0308ljato\u0308o\u0308tamises."}, {"text_idx": "#000085", "text": "Isejuhtivate so\u0303idukitega vabastame inimesed pakkide ka\u0308ttesaamisega seotud ajakulust ning muudame elukeskkonna linnades sa\u0308a\u0308stlikumaks."}, {"text_idx": "#000086", "text": "E-kaubanduse mahtude kiire kasv on po\u0303hjustanud:"}, {"text_idx": "#000087", "text": "2. Pakkide ka\u0308ttesaamisega seotud ajakulu suurenemise"}, {"text_idx": "#000089", "text": "Viimase viie aastaga on e-kaubanduse turg globaalselt kasvanud pea poolteist korda. Prognoosid na\u0308itavad kiire kasvu pu\u0308simist ehk probleemid u\u0308ha su\u0308venevad."}, {"text_idx": "#000090", "text": "Viimase miili tarne probleemide lahenduseks on autonoomsed ehk isejuhtivad so\u0303idukid. Robotkullerid suudavad linnades toimetada pakid kohale oluliselt va\u0308iksemate to\u0308o\u0308jo\u0303ukuludega, mitmeid kordi kiiremini ning null-emissiooniga."}, {"text_idx": "#000093", "text": "Clevon AS aktsiona\u0308ride otsuste vastuvo\u0303tmine koosolekut kokku kutsumata:"}, {"text_idx": "#000096", "text": "Cleveron Mobility ha\u0308a\u0308letusprotokoll Lisa 1"}, {"text_idx": "#000097", "text": "Clevon on robootiliste pakiautomaatide tootjast Cleveronist va\u0308lja kasvanud ettevo\u0303te. Clevon tegeleb isejuhtivate so\u0303idukite tehnoloogia arendamisega. Ettevo\u0303tte eesma\u0308rk on muuta pakkide ka\u0308ttesaamine veel paindlikumaks, soodsamaks ja keskkonnasa\u0308a\u0308stlikumaks."}, {"text_idx": "#000098", "text": "Autonoomne - esimene robotkuller Euroopas, millel on luba mehitamata so\u0303ita avalikel teedel u\u0308le Eesti."}, {"text_idx": "#000099", "text": "Disainitud kauba linnasiseseks tarneks \u2013 robotkuller on kergekaaluline ja elektri jo\u0303ul liikuv."}, {"text_idx": "#000100", "text": "Modulaarne - vastavalt vajadusele saab robotit lihtsalt kohandada toidukaupade kohaletoimetamiseks, pakikulleriks vo\u0303i vajadusel isegi mobiilseks mu\u0308u\u0308giautomaadiks."}, {"text_idx": "#000101", "text": "Kiire ja efektiivne tarne - isejuhitav so\u0303iduk liikleb so\u0303iduteel kiirusega kuni 50 km/h ja to\u0308o\u0308tab 5 kilomeetri raadiuses."}, {"text_idx": "#000103", "text": "Tuleviku linnad on nutikad ja rohelised. Selleks on juba praegu linnades u\u0308le maailma kehtestatud madala- ja nullemissiooniga liiklustsoone. Sinna tavapa\u0308rased kullerautod ligi ei pa\u0308a\u0308se vo\u0303i kaasnevad sellega suured kulud."}, {"text_idx": "#000104", "text": "Ainuu\u0308ksi Euroopa linnades on sadu madala emissiooniga tsoone ning ku\u0308mneid null-emissiooniga tsoone. Clevoni robotkullerid pa\u0308a\u0308sevad pakke ka\u0308tte toimetama aga ka nendes tsoonides, sest so\u0303idavad ta\u0308ielikult elektri jo\u0303ul."}, {"text_idx": "#000105", "text": "Pikemas perspektiivis asendavad robotkullerid linnades fossiilku\u0308tustel so\u0303itvad kaubikud ning pakivedamine muutub tundmatuseni, nagu muutus pakiautomaatidega pakkide saatmine tundmatuseni."}, {"text_idx": "#000106", "text": "18. mail toimunud demopa\u0308eval tutvustas Clevoni juhatuse esimees Arno Ku\u0308tt ettevo\u0303tte poolt arendatud autonoomse so\u0303iduki kasutusvo\u0303imalusi, edasisi arendus- ja kasvuplaane ning investoritelt rahakaasamiseks tehtavaid ettevalmistusi."}, {"text_idx": "#000107", "text": "Clevoni robotkuller suudab kaugjuhi toel so\u0303ita avalikel teedel laitmatult. Kinnistel territooriumitel, nt lennujaamad, logistikakeskused jm, on robotkuller vo\u0303imeline ta\u0308isautonoomselt so\u0303itma."}, {"text_idx": "#000108", "text": "Ja\u0308rgmine etapp on avalikel teedel so\u0303itmisel ta\u0308isautonoomsuse la\u0308hedale jo\u0303udmine. Eesma\u0308rk on saavutada 90-protsendiline autonoomsus, kus so\u0303idukite teleoperaatoril on tarvis sekkuda vaid erijuhtudel. Peamiselt selle eesma\u0308rgi ta\u0308itmiseks on kavas suunata kaasatav kapital ja la\u0308hiajal arendusmeeskonda va\u0308hemalt kahekordistada."}, {"text_idx": "#000109", "text": "Kui suure osa tootest ehitate ise?"}, {"text_idx": "#000110", "text": "Toote ehitame 100 protsenti ise. Me ei tee ku\u0308ll osasid komponente, nagu kaameraid ja akusid, aga kogu projekteerimisto\u0308o\u0308, so\u0303idukite disaini ja tarkvara oleme ise arendanud."}, {"text_idx": "#000111", "text": "Mis on Clevoni eelised vo\u0303rreldes konkurentidega?"}, {"text_idx": "#000112", "text": "Meie peamised eelised on kandevo\u0303ime ja so\u0303iduteel liiklemine. Meie robotkuller suudab kanda kuni 150 kilogrammi ning teha korraga vedusid 6 erinevasse sihtkohta ehk sarnaselt kaubaautole koostada logistilise ringi. Robotkuller liikleb so\u0303iduteel kiirusega kuni 50 km/h, mille to\u0303ttu on see ideaalne vahend linnasiseste tarnete tegemiseks ning ei ummista jalgteesid."}, {"text_idx": "#000113", "text": "Clevony sihib oma toodetega u\u0308lemaailmset turgu, millest on u\u0308ks suuremaid USA turg. USA na\u0308itel tehtud analu\u0308u\u0308sid prognoosivad, et viimase miili tarne lahenduste turumaht kasvab 2027. aastaks peaaegu kahekordseks 200 miljardi dollarini. Autonoomsete ehk iseseisvate lahenduste turumaht kasvab aga veelgi kiiremini \u2013 aastaks 2028 ennustatakse viiekordset kasvu."}, {"text_idx": "#000114", "text": "Kui kiiresti robotkullerite valdkond areneb?"}, {"text_idx": "#000115", "text": "Clevon tegeleb autonoomsete robotkullerite arendamise ja tootmisega,\nmuutes viimase miili lahendused veelgi innovaatilisemaks ja efektiivsemaks.\nMe ei ennusta tulevikku, me loome seda!"}]